Faddeyevski yarımadası

Faddeyevski — Kotelnı adasında yerləşən yarımada. İnzibati cəhətdən Rusiya Federasiyasının Yakutiya Respublikası ərazisinə daxildir. Sahəsi 5,3 min km², hündürlüyü 65 metr təşkil edir. Yarımada Ust-Lensk Dövlət Təbiət qoruğu ərazisinə daxildir. XX əsrin əvvəllərinə aid xəritələrdə yarımada ada kimi göstərilir. Yarımada ilə Kotelnı adası arasın Buqne Torpağı yerləşir.

Yarımada burada ilk dəfə qışlamış Faddeyevin şərəfinə adlandırılmışdır.

Yarımadada Mamont və Tüklü kərgədanın qalıqları aşkarlanmışdır. Yukagirlərin izlərinə rast gəlinir. Ruslar tərəfindən XVII əsrdə şərqə gəlmiş Ospa xəstəliyi səbəbindən yukagirlərin bir qismi Faddeyevski yarımadasına pənah aparmışdır.

 Ümumi məlumat 
Şimal Buzlu okeanında Novosibir adaları arxipelaqının Anju adaları qrupunda, Kotelnı adalarındadır. 20-ci əsrin xəritələrində ada kimi göstərilmişdir. Sahəsi 5,3 min km2, hündürlüyü 65 metrədəkdir. Qumlu-lilli geniş dayazlıqlarla əhatə olunmuşdur; qum, alevrolit və gillərdən ibarətdir. Termokarst göllər və kiçik çaylar var. Bitki örtüyü mamır və şibyədən ibarətdir. 1805-ci ildə Y. Sannikov kəşf etmiş və burada ilk qışlamanın əsasını qoymuş sənayeçi Faddeyevin adı ilə adlandırılmışdır. Şimal tülküsü ovlanır.

 Coğrafiyası 
Yarımada demək olar ki, dairəvidir. Ancaq şimalında doğru ada uzanır və Bunqe Torpağına birləşir. Yeni Sibir adasından Blaqoveşenski boğazı ilə ayrılır. Boğazın eni 30 verstdir.

 Flora 
Florası olduqca kasıbdır. Əsasan Mamır və alcaqboylu otlar bitkilər bitir. Yarımadada maral, tülkü, dələ, ayı və ağ ayı yayılmışdır. Bu canlıların bir qismi materikə demək olar ki, qayıymır. Quşlardan qütb kəkliyi, qaqar, qara qazlar yaşayır. Yarımada balıqlar baxımından kasıbdır.

 Adanın açılış tarixi 
Sırovatskinin eşik ağası olan Yakov Sannikov öz ağasının mülkünü genişləndirmək məqsədilə 1805-ci ildə Kotelnı adasından şərqə istiqamətlənir. Burada Faddeyevski adasını kəşf edir.
 1809-ci ildə Matvey Matveyeviç Qedenştr yer ölçən Kojin və Yakov Sannikov ilə birlikdə adaya gəlirlər. Kojinə adanı tətqiq etməyi, Sannikova Faddeyevski ilə Kotelnı arasında yerləşən boğazı ölçməyə göstəriş verir. Özü isə Yeni Sibir adasına istiqamətlənir. Kojin adanın şərq, qərb və cənub hissələrini tətqiq edir. Sannikov isə bütün hissələrdə boğazın enini ölçür (7–30 verst).
 1811-ci ildə Yakov Sannikov yenidən Faddeyevski adasına gəlir. O, boğaz olaraq bilinən Qedenşr körfəzinə tökülən çayları tətqiq edir.
 1822-ci ildə kapitan Pyotr Fyodroviç Anju adanın qərb və şimal-şərq sahillərini tətqiq etmişdir.

 Mənbə 
 Həyat səhifəsi: Pyotr Feodroviç Anju (1796–1869)
 Sannikovun Bioqragiyası
 Sannikov torpağı

Kateqoriya:Keçmiş adalar
Kateqoriya:Rusiya yarımadaları
Kateqoriya:Kotelnı